CELEX: E2014P0018
Language: da
Date: 2014-09-04 00:00:00
Title: Anmodning om en rådgivende udtalelse fra EFTA-Domstolen indgivet af Héraðsdómur Reykjavíkur den 4. september 2014 i sagen Wow Air ehf. mod Samkeppniseftirlitið (den islandske konkurrencemyndighed) og Isavia ohf. og Icelandair ehf. (Sag E-18/14)

15.1.2015   
            
            
               DA
            
            
               Den Europæiske Unions Tidende
            
            
               C 11/16
            
         Anmodning om en rådgivende udtalelse fra EFTA-Domstolen indgivet af Héraðsdómur Reykjavíkur den 4. september 2014 i sagen Wow Air ehf. mod Samkeppniseftirlitið (den islandske konkurrencemyndighed) og Isavia ohf. og Icelandair ehf.
   (Sag E-18/14)
   (2015/C 11/06)
   Héraðsdómur Reykjavíkur (Reykjavík herredsret) har ved skrivelse dateret den 4. september 2014, som indgik til EFTA-Domstolens justitskontor den 4. september 2014, anmodet om en rådgivende udtalelse i sagen Wow Air ehf. mod Samkeppniseftirlitið (den islandske konkurrencemyndighed) og Isavia ohf. og Icelandair ehf. om følgende spørgsmål:
   
               1.
            
            
               Følger det af Rådets forordning (EØF) nr. 95/93 af 18. januar 1993 om fælles regler for tildeling af ankomst- og afgangstidspunkter i Fællesskabets lufthavne, at medlemsstaterne er forpligtet til at sikre sig, at den koordinator, der udnævnes efter forordningens bestemmelser, ved varetagelsen af sine opgaver råder over uafhængige administrative beføjelser efter national lovgivning som led i sin udøvelse af offentlig myndighed, eller kan medlemsstaterne fastlægge koordinatorens status efter national lovgivning ud fra, hvad der skønnes hensigtsmæssigt?
            
         
               2.
            
            
               Kan det inden for rammerne af de instrukserne om behandling af klager over tildeling af ankomst- og afgangstidspunkter i artikel 8, stk. 7, og artikel 8, stk. 8, i forordning (EØF) nr. 95/93, lægges til grund, at alle klager, herunder klager støttet på konkurrencehensyn, skal følge den procedure, der er angivet heri, eller skal betragtning 15 til forordningen forstås således, at forordningen skal anvendes med forbehold af traktatens konkurrenceregler, navnlig artikel 85 og 86, på en sådan måde, at klager støttet på konkurrencehensyn udelukkende henhører under den relevante medlemsstats konkurrencemyndigheder og derfor skal indbringes direkte for dem?
            
         
               3.
            
            
               Hvis konkurrencemyndigheden i en medlemsstat udsteder forskrifter på grundlag af national konkurrencelovgivning og under henvisning til forordning (EØF) nr. 95/93 med det formål at fremme konkurrencen, forudsættes det så i forordningen, at disse forskrifter udstedes til en lufthavns ledelse/den kompetente myndighed eller skal disse forskrifter rettes til koordinatoren?